
Felhőalapú távvezérlés és OPCUA integráció ipari robotoknál

Kulcsszavak: Universal Robots, Python, OPCUA, Flask, távvezérlés
A dolgozat célja egy távvezérlési alkalmazás fejlesztésének bemutatása Universal Robots™ típusú ipari robotok számára. A fejlesztés és tesztelés során egy fizikai UR10e típusú kollaboratív ipari robot, illetve az URSim szimulációs környezet volt használva. Az elkészített alkalmazás lehetővé teszi a robot távvezérlését egy Flask szerver grafikus felhasználói felületén keresztül, illetve az integrációját lokális OPCUA környezetbe megfigyelés és irányítás céljából egyaránt. Az OPCUA szerver segítségével a fizikai UR10e robot digitális ikerpárja is megvalósult Visual Components környezetben. A szoftver csomag különböző moduljai Python programozási nyelven voltak megírva. A különböző modulok közötti kommunikáció ZeroMQ keretrendszer felhasználásával volt megvalósítva az egyszerűség, illetve a távvezérlési késleltetés minimalizálásának érdekében. A Flask alkalmazás futtatására a Microsoft Azure környezet volt használva, ami megengedte a robot távvezérlését az interneten keresztül. Továbbá, a Flask alkalmazást bővítettük videómegfigyelő funkcióval is. Az alkalmazás fejlesztése során a hangsúly az egyszerű és gyors kommunikációra, modularitásra, illetve továbbfejleszthetőségre esett. A kifejlesztett rendszer ígéretes kezdetleges eredményeket produkált az irányítási késleltetés tekintetében.



